**ОБЩИНСКА ИЗБИРАТЕЛНА КОМИСИЯ** **ОБЩИНА КУБРАТ,
ОБЛАСТ РАЗГРАД**

**ПРОТОКОЛ**

**№ 48-МИ**

**гр. КУБРАТ, 12.11.2020г.**

Днес, 12.11.2020г., от 16:00 ч., в заседателната зала, намираща се в административната сграда на община Кубрат, на адрес гр. Кубрат, ул. ”Княз Борис I” №1 на основание чл. 85 и чл. 87, ал. 1, т. 1 от Изборния кодекс и в изпълнение на своите задължения, Общинска избирателна комисия община Кубрат, област Разград за изборите за общински съветници и за кметове на 27 октомври 2019г. се събра на заседание, свикано от председателя на ОИК-Кубрат, в следния състав:

| Длъжност в комисията | Име, презиме, фамилия |
| --- | --- |
| ПРЕДСЕДАТЕЛ: | Снежана Николаева Москова |
| ЗАМ.-ПРЕДСЕДАТЕЛ: | Весела Славчева Сярова |
| ЗАМ.-ПРЕДСЕДАТЕЛ: | Габриела Пламенова Тодорова |
| СЕКРЕТАР: | Елис Неждет Софта-Мехмед |
| ЧЛЕНОВЕ: | Радка Николаева Великова  |
|   | Елица Тошкова Митева  |
|   | Гергана Стефанова Лазарова |
|   | Ценка Иванова Гаврилова |
|   | Цветалина Стефанова Маринова |
|   | Милена Георгиева Няголова  |
|   | Валентин Маринов Петков |
|   | Лилия Кръстева Йосифова |
|   | Недка Николова Стоянова |

При наличие на изискуемият от закона кворум на основание чл. 85, ал. 3 от ИК може да се проведе заседанието и да се приемат валидни решения.

Председателят откри заседанието и предложи следния:

**ДНЕВЕН РЕД:**

1. Разглеждане на получено писмо вх.№220/09.11.2020г. в 16:10 ч. от Общински съвет Кубрат – изх.№УД-01-15-201/09.11.2020г. с приложенията към него.

2. Писмо с вх. № 221/12.11.2020г. от Миглена Валентинова Андонова по имейла на ОИК – Кубрат с приложена разписка за изпратено заявление.

3. Вземане решение относно прекратяване предсрочно пълномощията на общинския съветник Миглена Валентинова Андонова от ПП „Земеделски Народен Съюз“, обявена за избрана с Решение № 128-МИ от 28.10.2019г. на ОИК – Кубрат, мандат 2019-2023г. и анулиране на издаденото и удостоверение за избран общински съветник на 28.10.2019г.

 4. Вземане решение за избран за общински съветник следващия в листата на ПП „Земеделски Народен Съюз“ и издаване на удостоверение.

След като не постъпиха други предложения относно дневния ред, членовете на ОИК-Кубрат гласуваха предложения дневен ред, както следва:

| Длъжност в комисията | Име, презиме, фамилия | Гласувал „ЗА” | Гласувал „ПРОТИВ” | Подпис |
| --- | --- | --- | --- | --- |
| ПРЕДСЕДАТЕЛ: | Снежана Николаева Москова | + |  |  |
| ЗАМ.-ПРЕДСЕДАТЕЛ: | Весела Славчева Сярова | + |  |  |
| ЗАМ.-ПРЕДСЕДАТЕЛ: | Габриела Пламенова Тодорова | + |  |  |
| СЕКРЕТАР: | Елис Неждет Софта-Мехмед | + |  |  |
| ЧЛЕНОВЕ: | Радка Николаева Великова | + |  |  |
|   | Елица Тошкова Митева | + |  |  |
|   | Гергана Стефанова Лазарова | + |  |  |
|   | Ценка Иванова Гаврилова | + |  |  |
|   | Цветалина Стефанова Маринова | + |  |  |
|   | Милена Георгиева Няголова | + |  |  |
|   | Валентин Маринов Петков | + |  |  |
|  | Лилия Кръстева Йосифова | + |  |  |
|   | Недка Николова Стоянова |  + |  |  |

С оглед на проведеното гласуване, предложеният дневен ред на заседанието се приема с 13 (тринадесет) гласа „ЗА” и 0 (нула) гласа „ПРОТИВ”.

1. Разглеждане на получено писмо вх.№220/09.11.2020г. в 16:10 ч. от Общински съвет Кубрат – изх.№УД-01-15-201/09.11.2020г. с приложенията към него.

Председателятдокладва писмото с приложенията и ги предостави на членовете за запознаване с тях.

2. Писмо с вх. № 221/12.11.2020г. от Миглена Валентинова Андонова по имейла на ОИК – Кубрат с приложена разписка за изпратено заявление.

Председателятдокладва писмото и го предостави на членовете за запознаване с изпратената разписка от 06.11.2020г. от 07:44 ч. за изпратеното заявление до ОИК – Кубрат.

3. Вземане решение относно прекратяване предсрочно пълномощията на общинския съветник Миглена Валентинова Андонова от ПП „Земеделски Народен Съюз“, обявена за избрана с Решение № 128-МИ от 28.10.2019г. на ОИК – Кубрат, мандат 2019-2023г. и анулиране на издаденото и удостоверение за избран общински съветник на 28.10.2019г.

Направиха се следните изказвания:

Лилия Йосифова: Тя е изявила желанието си да напусне и според мен трябва да я освободим по т. 3.

Валентин Петков: Писмото приемам като информация. Аз смятам, че трябва да вземем за разглеждане първото писмо от ОбС – Кубрат. На мнение съм, че трябва да я освободим по т. 3.

Ценка Гаврилова: Продължавам да смятам, че госпожа Андонова следва да бъде освободена по т.3, тъй като приемам, че изпратените по пощата /имейла/ заявления са оригинални и позовавайки се на писмото от ЦИК, предвид епидемиологичната обстановка, че изпратено по електронна поща без да се изисква електронен подпис. Освен това смятам, че е неприложимо освобождаването и по т. 5 по хронологията отсъства от две заседания, за следващото има подадено заявление. Нарушава се принципът на три поредни заседания и след това отсъства пак, но не стигаме до пет заседания за цялата година. Нямаме основания да я освобождаваме по т.5.

Весела Сярова: С днес полученото писмо, смятам че напълно отговаря за освобождаването и по т. 3.

Радка Великова: На предните заседания отсъствах поради обективни причини, но съм се запознала с публикуваните протоколи на ОИК и след като се запознах с материалите и оригиналите не са тук, но са изпратени , ме кара да смятам, че трябва да бъде освободена по т. 3, тъй като това е желанието и от 02.10.02020г.

Гергана Лазарова: Придържам се към тезата на Валентин Петков, че трябва да разглеждаме първата молба от 02.10.2020г. и да я освободим по т. 3.

Елица Митева: Запознах се с протоколите досега, сега се запознавам с всички материали. Съгласно АПК и правилата на администрацията, документите, които се получават по електронната поща не е задължително да бъдат подадени с електронен подпис. Тя още на 02.10.2020г. е направила волеизявлението си и до днес 12.11.2020г. толкова неща се случиха, разглеждайки ги хронологично и знаем, че първият по време е първи по право и трябва да бъде освободена по т. 3 на чл. 30, ал. 4 от ЗМСМА.

Елис Софта-Мехмед: Още веднъж не приемам представените аргументи за освобождаването на Миглена Андонова като общински съветник по чл. 30, ал. 4, т. 3 от ЗМСМА, тъй като все още не са представени достатъчно доказателства, не сме ги получили все още от госпожа Миглена Андонова. От Председателя на ОбС – Кубрат има постъпило писмо до ОИК - Кубрат с приложена справка за отсъствията на госпожа Андонова в четири поредни заседания на Общинския съвет, както и заверени Протоколи /първите страници/ от заседания на ОбС – Кубрат, доказващи нейните отсъствия – отсъствие от четири поредни заседания за годината. Продължавам да твърдя, че приложимата хипотеза в конкретния случай е, хипотезата на чл. 30, ал. 4, т. 5 от ЗМСМА.

Снежана Москова: За мен е ясно волеизявлението на Миглена Андонова, да и бъдат прекратени предсрочно пълномощията и на общински съветник в ОбС – Кубрат, мандат 2019-2023г. по чл. 30, ал. 4, т. 3 от ЗМСМА и ще се обоснова защо.

След като ОбС, не е подал заявленията и от 02.10.2020г. и 16.10.200г. до ОИК – Кубрат, съгласно чл. 30, ал. 5 от ЗМСМА в тридневен срок и няма решение за освобождаването и, то тя на 24.10.2020г. в 11:59 мин. По имейла на ОбС- Кубрат е подала заявление, което не е входирано в ОбС а отсъствието и от заседание на 2610.2020г., поради отсъствието и от страната, което е уважителна причина по смисъла на чл. 30, ал. 4, т. 5 от ЗМСМА.

Факт е, че има две поредни отсъствия от заседание без посочена причина, проведени на 29.07.2020г. и 09.09.2020г. За третото заседание, проведено на 26.10.2020г., съгласна чл. 30, ал. 4, т. 5 от ЗМСМА, тя е уведомила Председателя, като е посочила и уважителна причина. Това се потвърждава и от изпратения нарочен имейл до ОИК, с приложени към него и други доказателства, откъдето разбрахме, че е изпратено писмо до ОИК.

Полученото заявление от 02.10.2020г. по пощата до ОИК, получено от Община Кубрат, в отворен плик на 04.11.2020г., е редовно от външна страна. Проверката за редовност не включва преценка за истинността на самия документ, нито за валидността на извършени други действия във вр. с него. То е редовно, защото е подадено по надлежния ред, има дата и подпис. А заявеното с него желание е неин личен избор и право. С факта на постъпване на заявлението от 02.10.2020г., тя изразява желанието си едностранно да прекрати пълномощията си. Заявлението е подписано от лицето, което го издало и съставлява доказателство, че изявлението, което се съдържа в него е направено от това лице.

Общинският съветник Миглена Андонова многократно е демонстрирала категорично волята се, относно подаването на нейната оставка от 02.10.2020г. до 12.11.2020г., както пред ОбС – Кубрат, така и пред ОИК – Кубрат. Това е трето заседание, на което трябва да вземем решение за оставката на общинския съветник с оглед на процесуална икономия.

След направените разисквания се взеха следните решения:

**РЕШЕНИЕ №187-МИ**

На основание чл. 30, ал. 4, т.3 и ал. 7 от ЗМСМА във вр. с чл. 87, ал.1, т. 1 и т .24 и чл. 458, ал. 1 от ИК, ОИК - Кубрат

### ****Р Е Ш И :****

### **Прекратява предсрочно пълномощията на общинския съветник** Миглена Валентинова Андонова от ПП „Земеделски Народен Съюз“, обявена за избрана с Решение № 128-МИ от 28.10.2019г. на ОИК – Кубрат, мандат 2019-2023г.

### Обезсилва и анулира издаденото на Миглена Валентинова Андонова удостоверение за избран общински съветник.

Пристъпи се към гласуване.

| Длъжност в комисията | Име, презиме, фамилия | Гласувал „ЗА” | Гласувал „ПРОТИВ” | Подпис |
| --- | --- | --- | --- | --- |
| ПРЕДСЕДАТЕЛ: | Снежана Николаева Москова | + |  |  |
| ЗАМ.-ПРЕДСЕДАТЕЛ: | Весела Славчева Сярова | + |  |  |
| ЗАМ.-ПРЕДСЕДАТЕЛ: | Габриела Пламенова Тодорова | + |  |  |
| СЕКРЕТАР: | Елис Неждет Софта-Мехмед | - | + |  |
| ЧЛЕНОВЕ: | Радка Николаева Великова | + |  |  |
|   | Елица Тошкова Митева | + |  |  |
|   | Гергана Стефанова Лазарова | + |  |  |
|   | Ценка Иванова Гаврилова | + |  |  |
|   | Цветалина Стефанова Маринова | - | + |  |
|   | Милена Георгиева Няголова | + |  |  |
|   | Валентин Маринов Петков | + |  |  |
|  | Лилия Кръстева Йосифова | + |  |  |
|   | Недка Николова Стоянова | + |  |  |

С оглед на проведеното гласуване, решението се приема с 11 (единадесет) гласа „ЗА”, 2 (два) гласа „ПРОТИВ”.

### Настоящото решение подлежи на обжалване в седемдневен срок от обявяването му пред Административен съд – Разград, съгласно чл. 459, ал. 1 от ИК.

### Препис от Решението да се изпрати на Председателя на ОбС – Кубрат в тридневен срок от влизането му в сила.

По точка четвърта /т. 4/, след извършена справка видно от Решение № 128-МИ от 28.10.2020г. на ОИК – Кубрат, ПП „Земеделски Народен Съюз“, следващ кандидат под № 7 от списък Б на същото решение е: Али Алидов Закифов,

 **РЕШЕНИЕ №188-МИ**

На основание чл. 30, ал. 4, т.3 и ал. 7 от ЗМСМА във вр. с чл. 87, ал.1, т. 1 и т .24 и чл. 458, ал. 1 от ИК, ОИК - Кубрат

### ****Р Е Ш И :****

1. **Обявява за избран за общински съветник следващия в листата на ПП** „Земеделски Народен Съюз“ - Али Алидов Закифов, под № 7 от списък Б на решение № 128-МИ от 28.10.2019г. на ОИК – Кубрат.
2. Издава Удостоверение на Али Алидов Закифов за избран общински съветник.

 Пристъпи се към гласуване.

| Длъжност в комисията | Име, презиме, фамилия | Гласувал „ЗА” | Гласувал „ПРОТИВ” | Подпис |
| --- | --- | --- | --- | --- |
| ПРЕДСЕДАТЕЛ: | Снежана Николаева Москова | + |  |  |
| ЗАМ.-ПРЕДСЕДАТЕЛ: | Весела Славчева Сярова | + |  |  |
| ЗАМ.-ПРЕДСЕДАТЕЛ: | Габриела Пламенова Тодорова | + |  |  |
| СЕКРЕТАР: | Елис Неждет Софта-Мехмед | + |  |  |
| ЧЛЕНОВЕ: | Радка Николаева Великова | + |  |  |
|   | Елица Тошкова Митева | + |  |  |
|   | Гергана Стефанова Лазарова | + |  |  |
|   | Ценка Иванова Гаврилова | + |  |  |
|   | Цветалина Стефанова Маринова | + |  |  |
|   | Милена Георгиева Няголова | + |  |  |
|   | Валентин Маринов Петков | + |  |  |
|  | Лилия Кръстева Йосифова | + |  |  |
|   | Недка Николова Стоянова | + |  |  |

С оглед на проведеното гласуване, решението се приема с 13 (тринадесет) гласа „ЗА”, 0 (нула) гласа „ПРОТИВ”.

### Настоящото решение подлежи на обжалване в седемдневен срок от обявяването му пред Административен съд – Разград, съгласно чл. 459, ал. 1 от ИК.

### Препис от Решението да се изпрати на Председателя на ОбС – Кубрат в тридневен срок от влизането му в сила.

Поради изчерпване на дневния ред, заседанието на ОИК - Кубрат, беше закрито от председателя в 18:30ч. на 12.11.2020г.

**Председател:**

 Снежана Николаева Москова

**Секретар:**

Елис Неждет Софта-Мехмед